রাজশাহী বিশ্ববিদ্যালয়: আত্মহত্যার দিক থেকে রাজশাহী বিশ্ববিদ্যালয়ই এগিয়ে। নির্মম এক পরিসংখ্যানে আঁতকে উঠবেন যে কেউ। রাজশাহী বিশ্ববিদ্যালয় প্রতিষ্ঠার ৫৯ বছরে আত্মহত্যার ঘটনা ছিল একেবারেই নগন্য। সাম্প্রতিক সময়ে আত্মহত্যার ঘটনা ঘটছে অহরহ। পারিবারিক, সামাজিক, অর্থনৈতিক ও ফলাফল বিপর্যয় সহ নানা কারনে আত্মহননের প্রবণতা বাড়ছে বলে জানালেন বিশ্ববিদ্যালয়ের শিক্ষক ও ছাত্রছাত্রীরা। ২০১০ সালের এক পরিসংখ্যানে দেখা যায়, মার্চ মাসে মাত্র ২১ দিনের ব্যবধানে তিন জন শিক্ষার্থী আত্মহত্যা করেন ও দুই জন আত্মহত্যার চেষ্টা চালান। বিশ্ববিদ্যালয়ের ব্যবস্থাপনা বিভাগের প্রথম বর্ষের ছাত্রী জান্নাতুল ফেরদৌস কেয়া নিজ কক্ষের ফ্যানের সাথে ওড়না পেঁচিয়ে গলায় ফাঁস দিয়ে আত্মহত্যা করে। বিশ্ববিদ্যালয় পার্শ্ববর্তী মির্জাপুর এলাকার নীলা ছাত্রীনিবাসে এ ঘটনা ঘটে। মতিহার থানা পুলিশ জানায় , কেয়ার কক্ষ থেকে উদ্ধার করা ডায়েরীতে কেয়া অর্থনীতি বিভাগের ৩য় বর্ষের ছাত্র প্রেমিক কিরনের সাথে অভিমানের কথা জানিয়ে গেছে। পছন্দের পাত্রের সাথে বিয়ে না দেওয়ায় হলের পুকুরে ঝাপিয়ে আত্মহত্যা করেছিল তাপসী রাবেয়া হলের আবাসিক ছাত্রী মার্কেটিং বিভাগের ২য় বর্ষের ছাত্রী উম্মে হাবিবা মিমি। প্রেমঘটিত কারনে পদার্থ বিজ্ঞান বিভাগের শেষ বর্ষের ছাত্রী কবিতা রানী রায় চলতি বছরের গত ১০ মার্চ রাতে ঠাকুরগাঁও জেলার নিজ বাড়িতে বিষপান করে আত্মহত্যা করে। ২০১১ এর ৭ মার্চ সহপাঠীদের কাঁদিয়ে প্রেম ঘটিত কারণে বিষপানে আত্মহত্যা করে বিশ্ববিদ্যালয়ের লোকপ্রশাসন বিভাগের দ্বিতীয় বর্ষের ছাত্র সাহাকুল ইসলাম ওরফে সোহাগ।